CELEX: 62014CN0081
Language: hr
Date: 2014-02-17 00:00:00
Title: Predmet C-81/14: Zahtjev za prethodnu odluku koji je 17. veljače 2014 . uputio Raad van State (Nizozemska) – Nannoka Vulcanus Industries BV protiv College van Gedeputeerde Staten van Gelderland

12.5.2014   
            
            
               HR
            
            
               Službeni list Europske unije
            
            
               C 142/17
            
         Zahtjev za prethodnu odluku koji je17. veljače 2014. uputio Raad van State (Nizozemska) – Nannoka Vulcanus Industries BV protiv College van Gedeputeerde Staten van Gelderland
   (Predmet C-81/14)
   2014/C 142/24
   Jezik postupka: nizozemski
   
      Sud koji je uputio zahtjev
   
   Raad van State
   
      Stranke glavnog postupka
   
   
      Žalitelj: Nannoka Vulcanus Industries BV
   
      Druga stranka u postupku: College van Gedeputeerde Staten van Gelderland
   
      Prethodna pitanja
   
   
               1.
            
            
               Treba li Prilog II. Direktivi Vijeća 1999/13/EZ (1) od 11. ožujka 1999. o ograničenju emisija hlapivih organskih spojeva koji nastaju pri upotrebi organskih otapala u određenim aktivnostima i postrojenjima, tumačiti u smislu da operater postrojenja za koja se stalni sadržaj suhe tvari u proizvodu može pouzdano procijeniti i upotrijebiti za određivanje referentne točke za smanjenje emisija, mora moći, ako su zamjenski proizvodi koji sadrže malo ili uopće ne sadrže otapala još u fazi razvoja, koristiti produljenje roka za provedbu svoje sheme smanjivanja emisija, odstupajući od vremenskog okvira predviđenog tim prilogom?
            
         U slučaju potvrdnog odgovora na prvo pitanje:
   
               2.
            
            
               Zahtijeva li produljenje roka za provedbu sheme smanjivanja emisija, kako je predviđeno u Prilogu II. B Direktivi 1999/13/EZ određenu radnju operatera predmetnih postrojenja ili odobrenje nadležnih tijela?
            
         
               3.
            
            
               Koji se kriteriji trebaju primijeniti za određivanje razdoblja produljenja roka u smislu Priloga II. B Direktivi 1999/13/EZ?
            
         
      (1)  SL L 85, str. 1.